
Në pajtim me dispozitat e Ligjit për shërbimin Civil të Republikës së Kosovës Ligji Nr. 03/ L -149, neni 12, paragrafi 4, Ministria e Tregtisë dhe Industrisë bën  :                                                                                        

[bookmark: _GoBack]                                                      REKRUTIM

                                Lloji i kontratës “Marrëveshje për shërbime të veçanta”                                                     
                                                                                                                      
Institucioni:                                Ministria e Tregtisë dhe Industrisë 

Agjencia :                                    Agjencia për Investime dhe Përkrahje të Ndërmarrjeve në Kosovë (KIESA)  

Titulli i vendit të punës:             Mbikëqyrës i projekteve kapitale në kuadër të KIESA-së

              
Numri i të punësuarve  që do të pranohen :  1

Vendi i punës: Prishtinë                                                                                                  Datë: 01.02.2017
 __________________________________________________________________________________________

Detyrat dhe përgjegjësitë:

· Të mbikëqyrë, kontrollojë dhe verifikojë zbatimin e kontratave në teren për projektet kapitale të KIESA-së, respektivisht Zonave Ekonomike.  
· Vërteton ekzekutimin e punimeve dhe harton raporte me fotografi për punët e realizuara në terren, si dhe raporton në baza javore, e në raste të veçanta edhe më shpesh;
· Kontrollon, shqyrton dhe vërteton situacionet për punët e realizuara të projekteve kapitale si dhe harton raportet për pagesa të situacioneve, nënshkruan, kompleton lëndët dhe procedon për pagesë, 
· Kontrollon, dhe në raste të veçanta korrigjon projektet që do të investohen, si dhe paramasat dhe parallogaritë në kuadër të tyre, si dhe informon KIESA-në për ecurinë e punimeve, për problematikat dhe defektet që mund të paraqiten gjatë ekzekutimit të punimeve, si dhe jep rekomandim për përmirësime,
· Kontrollon ditarët e punës dhe librin ndërtimor, jep komentet / vërejtjet nëse paraqitet nevoja, si dhe monitoron planet dinamike dhe aplikon ndëshkimet nëse paraqitet nevoja. Po ashtu ndërpret procesin e punës në raste të shkeljes ose mosrespektimit të kushteve teknike të projektit dhe problematikave tjera që kanë të bëjnë me ekzekutim të projektit,
· Ndjek nga afër ecurinë e vazhdueshme të punës, gjatë të gjitha fazave të projektit,  si dhe të gjitha elementeve tjera në mënyrë që të jenë funksionale dhe sipas standardeve ,
· Mbikëqyrë pranimet teknike të projekteve, jep vërejtje nëse ka, si dhe komentin përfundimtar. 
· Punë dhe detyra tjera sipas kërkesës së eproreve për projektet kapitale nëpër Kosovë. 

Kualifikimet për këtë vend të punës:

· Diplomë Universitare:  Fakulteti i Ndërtimtarisë dhe Arkitekturës, respektivisht nga Departamenti i Ndërtimtarisë,
· Tre (3) vjet përvojë në lëmin përkatës,
· Të ketë aftësi në organizim, komunikim dhe në përcaktimin e prioriteteve të punëve,
· Gatishmëri për të vepruar në mënyrë të pavarur dhe më pak mbikëqyrje,
· Të njohë MS Office dhe Internetin.

  Kohëzgjatja dhe pagesa:
 
· Kohëzgjatja e kontratës 6 muaj .
· Paga bruto 450, Euro / në muaj.


Kushtet e pjesëmarrjes në rekrutim:

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Procedurat e konkurrimit:
Konkurrimi është i hapur për të gjithë qytetarët e Republikës së Kosovës të interesuar.


Data e mbylljes së konkursit: 
 
07.02.2017

Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, Adresa : Rr. “Muharrem Fejza “ p. n. 10000 Prishtinë, çdo ditë pune nga ora 8:00 -16:00 deri më: 07.02.2017. Për informata më të hollësishme mund të kontaktoni në nr. tel. 038-200 36-578. 


Kërkesat e dërguara pas datës së fundit nuk do të pranohen.
Për shkak te numrit te madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

